पाएं अपने शहर की ताज़ा ख़बरें और फ्री ई-पेपरडाउनलोड करें
सूचना अधिकार मंच के सचिव आरके बसंत ने उपायुक्त को आवेदन देकर नगर परिषद के प्रशासक को मुक्तिधाम में दाह संस्कार हेतु रेट निर्धारित करने का निर्देश देने व लकड़ी की समुचित व्यवस्था की मांग करने की मांग की है ताकि परिजनों को शोषण से मुक्ति मिल सके। वसंत ने कहा की इस भीषण कोरोना प्रकोप में चंद लोगों द्वारा आपदा को अवसर में तब्दील किया जा रहा है। सामंता काली मंदिर झुमरीतिलैया के पीछे एवं सुरेश झांझरी ग्लास फैक्ट्री के पास स्थित मुक्तिधाम में अंतिम संस्कार में पहुंचने वाले लोगों से जबरन पैसा वसूला जा रहा है और तभी अंतिम संस्कार संपन्न कराया जा रहा है।
एक तरफ वैसे ही इस कोरोना त्रासदी में अपने परिजनों को खो देने वाले काफी व्यथित एवं अभाव में हैं, वहीं इस शोषण से लोगों को दो-चार होना पड़ रहा है। जो मानवता के नाम पर कलंक है। यही नहीं दाह संस्कार में लकड़ी के इंतजाम में भी लोगों को काफी परेशानी हो रही है एवं मनमाना कीमत देने को मजबूर होना पड़ रहा है। दाह संस्कार में लकड़ी की उपलब्धता हेतु पूर्व में भी उपायुक्त एवं वन प्रमंडल पदाधिकारी से डिपो की मांग की गई थी परंतु अमल में लाना तो दूर इस पर ध्यान ही नहीं दिया गया जिसका खामियाजा इस त्रासदी में लोग भुगतने को मजबूर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn